Personeel | Mooikrans
Mooikrans Opleiding se eienaar, Elna Wahl, studeer aan die Randse Afrikaanse Universiteit tydens die, eens trotse, Afrikaanse Universiteit se pioniersjare. Sy behaal die graad BA (Sielkunde). Haar groot belangstelling is remediërende onderwys en abnormale sielkunde en sy slaag hierdie vakke met lof.
Frans Joubert begin as jong Landbou Onderwyser by Morgenzon Landbou Akademie skoolhou. Sy liefde vir landbou, onderwys en kinders maak van hom ‘n geliefde onderwyser en na baie jare noem sy oud leerlinge hom nog steeds met die grootste agting: ‘meneer’.
Hy word later Departements Hoof van Landbou. Hy reël landbouskoue, boeredae en landboutoere met groot sukses. Later word hy skoolhoof en beklee die pos tot en met sy aftrede.
Hy sluit hom by die Mooikrans span aan as dosent in Landbou in 2018, en onder sy toesig en leiding word dit die gewildste studieringting op MOOIKRANS. Sy wye ervaring en kennis stel hom instaat om elke student, in watter vak ookal, te begelei en te ondersteun.
Die internasionale kursusse wat deur Australia Correspondence School gedoen word, vind onder sy leiding gedoen. Hy behartig ook die interne kursusse wat hoofsaaklik handel oor die boerdery soos dit op die Oostelike Hoëveld beoefen word, gewasverbouing sowel as diereproduksie.
MOOIKRANS beskik oor opgeleide fasiliteerders vir elke item wat aangebied word.
Ons ag onsself bevoorreg om mense soos Ivan Ferris (by Agri) en Noelene Marshall (by Equus) op ons personeelkorps te hê. Hulle is entoesiastiese en uiters betroubare programleiers. Hulle is beide kenners op hulle terrein en is boonop uitstekende perderuiters!
Die studente kies elke jaar hulle verteenwoordigers op die Mooikrans Personeel Korps. Hierdie verteenwoordigers staan bekend as die Studente Raad. Hulle is verantwoordelik vir take soos die ondersteuning van studente waar dit nodig mag wees, kommunikasie tussen die bestuur en die studente, dag tot dag reëlings en toesighouding by studietye.